***Cape Fear*** er en amerikansk filmthriller fra 1991 regissert av Martin Scorsese. Hovedrollene spilles av Nick Nolte, Robert De Niro, Jessica Lange og Juliette Lewis. *Cape Fear* er en nyinnspilling av filmen med samme tittel fra 1962. Begge filmene er basert på John D. MacDonalds kriminalroman *The Executioners* fra 1957.

Filmen ble relativt godt mottatt av anmelderne og ble også populær på kino. Robert De Niro og Juliette Lewis ble nominert til hver sin Oscar og Golden Globe for sine prestasjoner i filmen.

Handling
--------

Max Cady (Robert de Niro) er en nylig frigitt langtidsfange som har sitte innesperret i 14 år for en grov voldtekt. Friheten benytter han til å terrorisere sin tidligere advokat Sam Bowden (Nick Nolte), som han mener sviktet ham som forsvarer. Bowden setter i gang flere avskrekkningmanøvre for å stoppe Max, men ingenting synes å skremme ham vekk. Når Bowdens familie blir truet av Max ser han seg nødt til å ta i bruk ukonvensjonelle metoder som fører til en uforglemmelig måling av krefter ved Cape Fear.

Om filmen
---------

### Anmelderne og publikum

Filmen ble godt mottatt av anmelderne og har mottatt 73% på Metacritic og 76% på Rotten Tomatoes (mars 2009). Den kjente amerikanske filmkritikeren Roger Ebert gav den tre av fire stjerner og beskrev den som et «imponerende» stykke filmarbeid som viser at Scorsese er en «mester» i å lage filmer i tradisjonell «Hollywood-format».

*Cape Fear* ble en publikumssuksess på kino og innbrakte $79 millioner på amerikanske kinoer alene og over $182 millioner på verdensbasis. Den havnet på 12.-plass over de mest innbringende filmene på amerikanske kinoer i 1991.

### Priser og nominasjoner

Juliette Lewis ble tildelt en KCFCC Award og en CFCA Award for sin rolle. Hun ble i tillegg nominert til både en Oscar, Golden Globe og MTV Movie Award. Robert De Niro ble nominert til både en Oscar og en Golden Globe i kategorien beste mannlige hovedrolle. Han ble også nominert til tre MTV Movie Award. Martin Scorsese ble nominert til Gullbjørnen ved Filmfestivalen i Berlin. Filmen ble i 1993 nominert til to BAFTA-priser for henholdsvis foto og klipp.

Den vant en BMI Film Music Award (Bernard Herrmann) i 1992.

### I Norge

Den ble dårlig mottatt av *Dagbladets* anmelder som gav den terningkast en. *VGs* anmelder var noe mer positiv og gav den terningkast tre med følgende kommentar: «*Cape Fear* består av en rekke strålende elementer: en god historie, strålende skuespillere, høyt nivå bak kamera og ved klippebod. Men når det skal skapes en helhet av disse brokker og biter tar effektmakeriet overhånd. Dermed blir det så altfor lett for oss å feie filmen av som overdramatisk og ufarlig». Filmsiden *Cinerama* gav den i 2002 terningkast fem med følgende overskrift: «Fryktelig god, fryktelig film». Anmelderen skrev vider at: «Filmens største styrke ligger nok i skuespillerprestasjonene. Robert De Niro stråler som psykopaten Cady, og selv om han har hatt lignende roller tidligere, har han aldri lagt seg slik i selen for å virke troverdig som her. Nick Nolte er også mesterlig i rollen som advokaten Sam Bowden. Jessica Lange oppfyller også kravene og vel så det i sin tolkning av Bowdens kone. Hun viser her at hun har stort repertoar å spille på; hun klarer både irritasjon, sinne og frykt på strak arm». Hvem Hva Hvor beskrev filmen som en dyktig og «manipulerende» nyinnspilling av den klassiske thrilleren fra 1962. De kom også med kommentarer som: «En skremmende og tett psykopatstudie fra Niro».

I rollene
---------

* Nick Nolte – Sam Bowden
* Robert De Niro – Max Cady
* Jessica Lange – Leigh Bowden
* Juliette Lewis – Danielle Bowden
* Joe Don Baker – Claude Kersek
* Robert Mitchum – Lieutenant Elgart
* Gregory Peck – Lee Heller
* Martin Balsam – Dommer
* Illeana Douglas – Lori Davis
* Fred Thompson – Tom Broadbent

Referanser
----------

1. ↑  «Cape Fear». *Metacritic*. Besøkt 15. mars 2009. «*based on 9 reviews*»
2. ↑  «Cape Fear». *Rotten Tomatoes*. 7. august 2008. Besøkt 15. mars 2009. «*based on 37 reviews*»
3. ↑  Ebert, Roger (13. november 1991). «Cape Fear». Chicago Sun Times. Arkivert fra originalen 14. april 2008. Besøkt 15. mars 2009. «*"Cape Fear" is impressive moviemaking, showing Scorsese as a master of a traditional Hollywood genre who is able to mold it to his own themes and obsessions.*»
4. ↑  «Cape Fear». Boxofficemojo. Besøkt 15. mars 2009.
5. ↑  «Film». *Dagbladet*. 19. desember 1997. Besøkt 12. mars 2009.
6. ↑  «Salgsvennlig skrekk». *VG*. 5. mars 1992. Besøkt 8. april 2009.
7. ↑  
«Fryktelig god, fryktelig film». *Cinerama*. 5. februar 2002. Besøkt 12. mars 2009. [*død lenke*]
8. ↑  Hvem Hva Hvor 1993, s. 184

Eksterne lenker
---------------

* (en) *Cape Fear* på Internet Movie Database Rediger på Wikidata

* (no) *Cape Fear* hos Filmfront Rediger på Wikidata

* (no) *Cape Fear* på NRK TV Rediger på Wikidata

* (sv) *Cape Fear* i Svensk Filmdatabas Rediger på Wikidata

* (da) *Cape Fear* i Danmark Nationale Filminstitut Rediger på Wikidata

* (en) *Cape Fear* på AllMovie Rediger på Wikidata

* (fr) *Cape Fear* på Allociné Rediger på Wikidata

* (nl) *Cape Fear* på MovieMeter Rediger på Wikidata

* (en) *Cape Fear* på Turner Classic Movies Rediger på Wikidata

* (en) *Cape Fear* på American Film Institute Rediger på Wikidata

| * v
* d
* r
Filmer regissert av Martin Scorsese |
| --- |
| 1960-tallet | *What's a Nice Girl Like You Doing in a Place Like This?* (1963)  • *It's Not Just You, Murray!* (1964)  • *The Big Shave* (1967)  • *Who's That Knocking at My Door* (1967) |
| 1970-tallet | *Street Scenes* (1970)  • *Boxcar Bertha* (1972)  • *På skyggesiden* (1973)  • *Italianamerican* (1974)  • *Alice bor her ikke lenger* (1974)  • *Taxisjåføren* (1976)  • *New York, New York* (1977)  • *American Boy: A Profile of Steven Prince* (1978)  • *The Last Waltz* (1978) |
| 1980-tallet | *Den rasende oksen* (1980)  • *Komediens konge* (1983)  • *Natt på Manhattan* (1985)  • *The Color of Money* (1986)  • *Jesu siste fristelse* (1988)  • *New York Stories* (1989) |
| 1990-tallet | *Mafiabrødre* (1990)  • *Cape Fear* (1991)  • *Uskyldens tid* (1993)  • *Casino* (1995)  • *Kundun* (1997)  • *My Voyage to Italy* (1999)  • *Bringing Out the Dead* (1999) |
| 2000-tallet | *Gangs of New York* (2002)  • *The Blues* (2003) • *The Aviator* (2004)  • *No Direction Home* (2005)  • *The Departed* (2006)  • *Shine a Light* (2008)  • *Shutter Island* (2010) |
| 2010-tallet | *Hugo Cabret* (2011)  • *The Wolf of Wall Street* (2013)  • *Silence* (2016)   • *The Irishman* (2019) |
| 2020-tallet | *Killers of the Flower Moon* (2023) |
| Produsent | *You Can Count On Me* (2000)  • *Nyfes* (2004) • *The Young Victoria* (2008) |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |